কর্মীদের একাংশের অবশ্য মত, ডিএ নিয়ে ইতিমধ্যেই কলকাতা হাইকোর্টে একটি মামলা চলছে। সেই রায়েই ঠিক হয়ে যাবে ডিএ-এর ভবিষ্যৎ। মূলত প্রথমে আইনজীবীদের ধর্মঘট ও পরে পঞ্চায়েত নির্বাচনের বিভিন্ন মামলায় রাজ্য সরকারের আইনজীবীরা ব্যস্ত থাকায়, ডিএ মামলার শুনানি হয়নি অনেকদিন। এরপর আদালতের গরমের ছুটি মিটলে ৫ ও ৭ জুন সেই মামলা শুনাবে আদালত। সেই মামলার রায়ের উপরে নির্ভর করবে রাজ্য সরকারি কর্মীদের ডিএ-ভাগ্য।